***SLOVENSKÁ NOHEJBALOVÁ ASOCIÁCIA***

# P R O P O Z Í C I E

49. ročníka Slovenského pohára

OPEN

## 1. Všeobecné ustanovenia

1. **Predpis:** Hrá sa podľa Pravidiel nohejbalu platných od 1.1.2018, Hracieho poriadku nohejbalu platného od 29.1.2024 a týchto propozícií.
2. **Vedúci súťaže: Marián MIHOK** mobil.: 0907 798 699

E-mail: humenne@sps-sro.sk

1. **Usporiadateľ: ŠK Laborec Humenné, Miesto konania: Telocvičňa HFC, Chemlonská 1, Humenné**

### 

1. **Termín: 17.02.2024** (sobota) od 08:30 hod.
2. **Prezentácia:** V deň konania v čase od 08:15 – 08:30 hod
3. **Náležitosti:** Súpiska mužstva (menoslov s dátumom narodenia) – **Jednotný dres!**

**G. Prihlášky:** Potvrdiť účasť do **11. 2. 2024** na mailovú adresu **nohejbal.sna.stk@gmail.com.** Prihlášky po tomto termíne už nemusia byť ŠTK akceptované!

**H. Hospodárske náležitosti:** Zúčastnené mužstvá štartujú na vlastné náklady.

**Štartovné:20,00.- EUR za hráča mužstva, ktoré nie je členom SNA** (0.- EUR za hráča mužstva, ktoré je členom SNA a má zaplatené členské na rok 2024). **V prípade, že klub nie je členom SNA (alebo je členom a nemá zaplatené členské pre rok 2023), tak poplatok za štart musí byť zaplatený vopred – do 14.02. na účet SNA – SK66 0200 0000 0017 8646 0854** (pri prezentácii nutné predložiť doklad!).

**I. Ubytovanie:** Vo vlastnej réžii mužstiev (na požiadanie zabezpečí usporiadateľ).

## 2. Technické ustanovenia

1. **Rozhodcovia:** zabezpečí usporiadateľ (s platnou licenciou SNA).
2. **Informácia:** Turnaj je otvorený pre členov ako aj nečlenov SNA. **Každý člen SNA môže nastúpiť len za klub, v ktorom je registrovaný !**
3. **Hrací systém:** Bude zvolený na základe podaných prihlášok.

Zúčastnené mužstvá budú v prípade prihlásenia rozdelené podľa dosiahnutých posledných výsledkov v Slov. pohári do výkonnostných košov. Vyžrebovanie skupín prebehne pri prezentácií mužstiev resp. večer pred turnajom. Žrebovanie prebehne pod dohľadom komisie, ktorú zostaví usporiadateľ.

Stretnutie sa hrá systémom striedania zápasových setov trojíc a dvojíc. Začína sa zápasom **trojíc (1 set)**, nasleduje zápas **dvojíc (1 set)** a opäť zápas **trojíc(1 set).** Ak je stav 3:0, stretnutie sa končí. Ak je stav 2:1 (1:2), tak stretnutie pokračuje zápasom **dvojíc(1 set).** Po štyroch odohraných setoch v základných skupinách môže byť aj remíza 2:2. V zápasoch vyraďovacej časti (štvrťfinále, semifinále, zápase o 3.miesto a finále) sa v prípade stavu 2:2 hrá rozhodujúci zápas **trojíc (1 set)**.Všetky zápasy sa hrajú **na dva dopady!**

* **sety v skupinách a štvrťfinále** sa hrajú do 11.-víťazného bodu /max. 11:10/
* **v play-off sa** v prípade stavu 2:2 hrá rozhodujúci set trojíc /od 0:0/
* sety v semifinále, zápase o 3.miesto a finále sa hrajú na rozdiel dvoch bodov (max. do 15)

Poradie zápasov v skupinách:

3 členná: 1-3, 2-3, 1-2

4 členná: 1-4, 2-3, 1-3, 2-4, 3-4, 1-2.

5 členná: 1-5, 2-4, 3-1, 4-5, 2-3, 1-4, 5-3, 1-2 , 3-4, 2-5

6 členná: 1-6, 2-5, 3-4, 1-2, 6-4, 5-3, 2-6, 3-1, 4-5, 2-3, 6-5, 1-4, 3-6, 4-2, 5-1

O poradí v skupinách rozhoduje pri rovnosti bodov vzájomný zápas, potom rozdiel setov, rozdiel lôpt zo vzájomného stretnutia, v tom istom poradí z celej tabuľky a nakoniec žreb.

O systéme turnaja rozhoduje usporiadateľ a športovo - technická komisia na základe počtu prihlásených mužstiev.

**Odporúčané varianty:**

* Pri počte **6** mužstiev a menej: systém každý s každým -základná časť. Po skončení základnej časti odohrajú štvrtý s tretím zápas o 3.miesto a druhý s prvým finále.
* Pri **7** mužstvách: 2 skupiny /3 a 4 členná/, prví dvaja do semifinále, ostatné mužstvá o umiestnenie každý s každým.
* Pri **8** mužstvách: 2 štvorčlenné skupiny, prví dvaja do semifinále, ostatné mužstvá o umiestnenie.
* Pri **10** mužstvách: 2 päťčlenné skupiny, prví dvaja do semifinále, ostatné mužstvá o umiestnenie.
* Pri **12** mužstvách: 4trojčlenné skupiny, prví dvaja do štvrťfinálového pavúka, ostatné mužstvá o umiestnenie každý s každým.
* Pri **16** mužstvách: 4 štvorčlenné skupiny, prví dvaja do štvrťfinálového pavúka, ostatné mužstvá o umiestnenie.

1. **UPOZORNENIE:** Prvé tri mužstvá získajú pohár SNA- zabezpečí sekretariát VV SNA.
2. **Športovo - technická komisia:** Jej zloženie určí pred začiatkom turnaja vedúci súťaže. Tvorí ju: vedúci súťaže, člen VV alebo KK SNA a zástupca rozhodcov.
3. **Upozornenie - zdrav. stav:** Hráči, rozhodcovia a funkcionári sa zúčastňujú na tejto súťaži na vlastné riziko a zodpovedajú sami za svoj zdravotný stav. SNA a ani organizátor nezodpovedá za škody spôsobené počas súťaže a ani za úrazy a zmeny zdravotného stavu účastníkov súťaží.

**Športovo technická komisia SNA**